|  |  |
| --- | --- |
| Studienævn for Litteraturvidenskab og  Kulturstudier | |
| **Emne:** | Referat fra møde i studienævn for Litteraturvidenskab og Kulturstudier |
| **Dato og tidspunkt:** | 11. oktober 2018 kl. 10.15-12.00. Mødet sluttede 11.30 |
| **Sted:** | Romeo |
| **Deltagere:** | Søren Frank (SF), Adam Poulsen (AP), Anna Klara Bom (AB), Sten Pultz Moslund (SM), Olga Alexandrovna Thieme (OT), Zarine Schmidt (ZS), Simon Emil Stokholm Madsen (SE), Sofie Krogh Garsdal (SG), Jeanet Dal (JD), Hala A. Wandall (HW) |
| **Afbud fra:** | Karen Hvidtfeldt (KH), Signe Østergaard Christensen (SØ) |
| **Referent:** | Ingelise Nielsen (IN) |
|  |  |

**Dagsorden**

|  |  |  |
| --- | --- | --- |
| 1. **Godkendelse af dagsorden**   I forhold til den offentliggjorte dagsorden blev der tilføjet et punkt under Eventuelt: Ansøgning om støtte til Allehelgensfest. **Derefter blev dagsordenen godkendt.** |  |  |
| 1. **Til orientering: Godkendt referat fra studienævnsmødet den 29. august 2018**   Referatet blev taget til efterretning.   1. **Meddelelser**    1. *Studienævnsformand*   -Orientering om ODIN  Alle studieordninger på SDU er ved at blive tastet ind i et nyt system, ODIN. Det betyder, at visningen på hjemmesiden er blevet anderledes. Det anbefales, at man bruger klik-view visningen, og ikke PDF-visningen, da funktionaliteten er bedre i klik-view. Hvert år udkommer en ny studieordning, som skal være klar og godkendt 1. september.  Det kræver tilvænning at bruge det nye system, og der sker stadig revideringer. SF mente, at studieordningerne var blevet mindre overskuelige. JD anførte, at ODIN fremadrettet ville komme til at fungere rigtigt godt, og at det var et godt arbejdsredskab.  -Orientering om valg 2018  Der er snart valg til studienævnet, hvor der skal vælges nye studenterrepræsentanter. Kandidatlisterne skal være klar senest den 9. november kl. 12.00. Valget afholdes den 27.-28. november. De studerende i studienævnet blev opfordret til at sørge for, at der blev indleveret kandidatlister for både Litteraturvidenskab (tre pladser plus suppleanter) og Kulturstudier (to pladser plus suppleanter). SG meldte ind, at hun ville tage fat på opgaven. SE orienterede om, at han ville genopstille.   * 1. *Studieleder Kulturstudier*   *-*Undervisningsrekvisition F19  SF orienterede på vegne af KH: Rekvisitionen er faldet på plads, og undervisningen på både Kulturstudier og Æstetik og Kulturanalyse varetages udelukkende af VIP. AB bemærkede, at der var tilfredshed med rekvisitionen.   * 1. *Studieleder Litteraturvidenskab*   -Undervisningsrekvisition F19  Undervisningen i foråret 2019 varetages af fastansatte VIP, men også flere Ph.D-studerende og Post Doc’er fra forskellige fagmiljøer. Der er også ansat en videnskabelig assistent i F19/E19, og der er rekvireret to D-VIP.  Studienævnet konstaterede, at valgfagene på andet og fjerde semester har samme emneområde. Det er helt tilfældigt, og nævnet diskuterede, om det gav anledning til problemer for de studerende. Det har efterfølgende vist sig, at valgfagene udbydes semester-særskilt på hhv. 2. og 4. semester, hvorfor emnesammenfaldet ikke giver problemer.  -Studiepraktik  Studiepraktikken giver potentielle studerende mulighed for at opleve universitetsmiljøet. Udfordringen i år var, at de to dage er placeret på et tidspunkt, hvor der ikke er så meget undervisning. Skemaet indeholder derfor, ud over én almindelig forelæsning i Litteraturteori, særligt tilrettelagte foredrag, øvelser og oplæg.  -Studieordningsændringer  Studieordningerne på Litteraturvidenskab skal ændres gennemgribende, og der er planlagt en intensiv proces her i efteråret. Overordnet set handler ændringerne om forenkling ved at udbyde færre timer og færre fag i større blokke. Det er meget vigtigt, at de studerende deltager i processen, således at de får medindflydelse.  -Møde om tilvalg  SF og KH er indkaldt til et møde med institutlederen, som skal handle udbuddet af tilvalg. Der er et ledelsesmæssigt ønske om at evaluere udbuddet af tilvalg. Tilvalg er uddannelsesdele på 45 ECTS, som kun udbydes på bachelorniveau – mens sidefag strækker sig over både bachelor- og kandidatniveau. SF og KH vil tale sammen inden mødet.   * 1. *De studerende*   OT orienterede om, at de studerende har et lokale til rådighed, men at det ikke bliver brugt nok, da der mangler retningslinjer for, hvad det kan bruges til. Festudvalget og fagrådet skal blive enige at retningslinjerne.   * 1. *Andre*   -Ingen meddelelser   1. **Merit og dispensationsansøgninger**   Se det lukkede referat.   1. **Sager til behandling eksamen**   Intet at behandle   1. **Sager til behandling studieordninger**    1. *KA litt: Revideret målbeskrivelse for specialet type 1 og 2*   Ved overgangen til ODIN blev det synligt, at der var opstået fejl i rækkefølgen af punkter i målbeskrivelsen. Fejlen er nu rettet. **Studienævnet godkendte den reviderede målbeskrivelse.**   1. **Sager til behandling kvalitetspolitikken** 2. *Godkendelse af uddannelsesberetningen Litteraturvidenskab – herunder gennemgang af nøgletal*   SF redegjorde for tallene:  Frafald på bacheloruddannelsen er lidt for højt i 2016/2017 (gul lampe). Til gengæld er frafaldet på kandidatuddannelsen lavt.  På bacheloruddannelsen er den gennemsnitlige forsinkelse på syv måneder, og det giver en rød lampe. Til gengæld er de kandidatstuderende meget lidt forsinkede.  Ledigheden er for høj.  Forskningsdækningen er utilfredsstillende på bacheloruddannelsen, men fin på kandidaten.  SF konkluderede, at dette ikke er katastrofale tal, men at ledigheden naturligvis er en udfordring. Frafaldet på bacheloruddannelsen er højt, og ser ud til at blive endnu højere i 2018. Alt tyder på at frafaldet har individuelle årsager, da Litteraturvidenskab gør meget for at støtte op om de studerendes lyst til at blive på uddannelsen. Noget af frafaldet kan skyldes, at de studerende har mulighed for at skifte til Københavns Universitet efter et år. Uddannelsen deltager i projekt ”frafald”, som skal kortlægge årsagerne til frafald. Den kommende studieordningsrevision skulle også gerne hjælpe på tallene for både frafald og forsinkelse. Det er desuden vigtigt, at vi ved rekvisitionen bliver bedre til at fordele D-VIP-timerne på bachelor- og kandidatuddannelsen, så forskningsdækningen bliver mere jævn. Vi kan ikke undvære D-VIP, da uddannelsen er underbemandet.  **Studienævnet tog gennemgangen ad notam og godkendte uddannelsesberetningen.**   1. *Gennemgang af nøgletal Kulturstudier*   Tallene for frafald og forsinkelse er kun ganske lidt over det tilladte (gule lamper), så der er sket en markant forbedring. På baggrund af disse forbedrede tal, samt den opfølgning af handlepunkter fra Uddannelsesberetningen 2016, som der blev foretaget tidligere på året, er uddannelsen taget af rektors liste over lukningstruede uddannelser.  **Studienævnet tog gennemgangen ad notam og der var tilfredshed med udviklingen.**   1. *Nye ledighedstal*   SF gennemgik de nyeste ledighedstal fra 2016 og sammenlignede dem med tidligere år. For både Litteraturvidenskab og Kulturstudier var over 40% stadig ledige ca. et år efter uddannelsens afslutning. Tallet er for højt, men den glædelige nyhed er, at der ikke er tegn på den omtalte ”ketchupeffekt”: Selv om der er kommet væsentligt flere dimittender ud på arbejdsmarkedet i 2016 i forhold til tidligere år, er arbejdsløshedsprocenten ikke steget.   1. *Nye aftagerpaneler*   Det forlyder, at Kulturstudier ønsker at lave deres eget aftagerpanel, og en af årsagerne skulle ifølge AB være, at det er oplagt at fortsætte uddannelsens gode samarbejde med censorkorpset i regi af aftagerpanelet. Dekanen har dog endnu ikke godkendt anmodningen, og **studienævnet afventer derfor udviklingen.**   1. *Litt: decentral evaluering studiestart BA*   Evalueringen af studiestarten har siden 2015 været foretaget centralt, men undersøgelsen igangsættes længe efter studiestarten (uge 48-51), og deltagelsesprocenten har tidligere været lav. SF mente, at man skulle overveje at supplere den centrale studiestartundersøgelse med en decentral, således at man hurtigt kunne opfange eventuelle problemer.  OT mente, at det var en god idé, især set i lyset af de problemer med frafald, som der har været de seneste år. OT forklarede, at hendes årgang (studiestart 2016) var ret utilfredse med studiestarten, bl.a. fordi rusturen lå 4 uger efter studiestart. SF fortalte, at studiestarten var underlagt Principper for studiestart, hvorfor et ret omfattende program de første dage ikke kan undgås – og at det desuden var nøje gennemtænkt at lægge rusturen så sent. SE fortalte, at han havde hørt fra mange, at de var tilfredse med den sene rustur.  **Studienævnet konkluderede**, at diskussionen netop viste, at det er nødvendigt med en decentral og hurtig evaluering. SG pointerede, at det skal være klart for de studerende, at evalueringen prioriteres i miljøet. Hun foreslog, at det skulle være en underviser/studieleder, der igangsatte evalueringen, og at den skulle foretages i forbindelse med undervisningen.   1. *Kulturstudiers hjemmesider til gennemsyn*   JD havde udarbejdet en oversigt over hjemmesiderne på Kulturstudier, som hun gennemgik. De fleste af siderne er opdaterede og i orden, men f.eks. siden ”studerende fortæller”, som er rettet mod kommende studerende, kunne godt trænge til en en ny video eller to.  **Studienævnet tog gennemgangen ad notam. Opfølgningen på punktet kommer til at foregå i Kulturstudiers faggruppe.**   1. **Sager til behandling undervisning**   Intet at behandle   1. **Andre sager til behandling** 2. *Litteraturvidenskab annuum: Budget for resten af 2018*   **Budgettet blev godkendt.**   1. *Ansøgning om støtte til Allehelgensfest*   Studienævnet diskuterede ansøgningen; bl.a. om det er rimeligt, at studienævnets annuum går til finansiering af fester. SF mindede om, at der tidligere var bevilliget kr. 500 til fredagsbaren, men at alle midler i annuum nu er budgetteret. OT mente, at festen burde kunne arrangeres som et fælles projekt mellem fredagsbaren og fagrådet.  **Studienævnet besluttede at afslå ansøgningen om kr. 3000**. Studienævnet ville dog udlåne kr. 1400 til depositum for leje af lokale.   1. **Eventuelt**   Intet under eventuelt. |  |  |